{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o prijedlogu Pravilnika o izmjenama i dopunama Pravilnika o radu odjela za podršku žrtvama i svjedocima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Pravobranitelj za osobe s invaliditetom","PRAVILNIKO IZMJENAMA I DOPUNAMA PRAVILNIKA O RADU ODJELA ZA PODRŠKU ŽRTVAMA I SVJEDOCIMA,\nČlanak 10. ","Dopuna za članak 10.: (čl. 4. Pravilnika o izmjenama i dopunama Pravilnika o radu Odjela za podršku žrtvama i svjedocima), na način da se u čl.10. st. 1., između toč. 2. i toč. 3. doda nova točka koja glasi:\n3. pružanje podrške žrtvi ili svjedoku s invaliditetom po njihovom zahtjevu te kontaktiranje organizacija civilnog društva koje pružaju podršku osobama s invaliditetom, ovisno o specifičnim, individualnim potrebama same žrtve i svjedoka s invaliditetom.\n\nObrazloženje: U situacijama kada je žrtvi s invaliditetom ili svjedoku s invaliditetom potrebna bilo koja vrsta podrške, smatramo da je primjerenu podršku potrebno pružiti i po zahtjevu same žrtve/svjedoka s invaliditetom (primjerice, tumači i prevoditelji znakovnog jezika) te je potrebno da je ista prisutna od samog početka kontaktiranja. Naglasak bi trebao biti na podršci koju treba/traži sama osoba s invaliditetom u trenutku kada joj je potrebna, a ne od trenutka kada podršku „dodijeli“ treća strana (sud, državno odvjetništvo, organizacija civilnog društva, druga institucija).","Prihvaćen","Prihvaća se.\nU članku 10. (članak 4. Pravilnika o izmjenama i dopunama Pravilnika o radu Odjela za podršku  žrtvama i svjedocima) stavku 1. točke 3. i 4. se spajaju te se točka 3. mijenja na način da glasi:  „organiziranje i pružanje emocionalne podrške, te općih procesnih, tehničkih i praktičnih informacija, kao i kontaktiranje telefonskim putem svih žrtava i svjedoka ratnih zločina, te ostalih žrtava i svjedoka po nalogu suca i po uputi državnog odvjetnika“. Točka 4. se zamjenjuje tekstom:  „4. pružanje podrške žrtvi ili svjedoku s invaliditetom po njihovom zahtjevu te kontaktiranje organizacija civilnog društva koje pružaju podršku osobama s invaliditetom, ovisno o specifičnim, individualnim potrebama same žrtve i svjedoka s invaliditetom.“"]
[2,"Pravobranitelj/ica za ravnopravnost spolova","PRAVILNIKO IZMJENAMA I DOPUNAMA PRAVILNIKA O RADU ODJELA ZA PODRŠKU ŽRTVAMA I SVJEDOCIMA,\nObrazac 1. ","Primjedbe se odnose na Obrazac 1. pod nazivom: TROMJESEČNI IZVJEŠTAJ a koji je sukladno članku 9. sastavni dio predmetnog Pravilnika.\n\nUvidom u postojeći Pravilnik o radu odjela za podršku žrtvama i svjedocima (Narodne novine, broj 133/15), kao i u prijedlog Pravilnika, vidljivo je kako predmetni Obrazac 1. ne predviđa da se podaci koji se prikupljaju prikažu razvrstani po spolu, a što je predviđeno u čl. 17. st.1. Zakona o ravnopravnosti spolova (Narodne novine, broj 82/08, 69/17) koji glasi: „Svi statistički podaci i informacije o osobama, koji se prikupljaju, evidentiraju i obrađuju u tijelima državne vlasti, tijelima jedinica lokalne i područne (regionalne) samouprave, pravnim i fizičkim osobama koje obavljaju djelatnost u skladu s propisima, moraju biti iskazani po spolu.“\n\nStoga bi i Pravilnik o radu za podršku žrtvama i svjedocima trebalo uskladiti s gore navedenom odredbom Zakona o ravnopravnosti spolova.\n\nS tim povezano, predlaže se da u Obrascu 1. umjesto zbirno odvojeno iskazuju podaci za žrtve i svjedoke, npr., ukupan broj žrtava i ukupan broj svjedoka, i to naravno po spolu kako je to gore predloženo. \n\nKonačno, predlaže se da se u rubrici UKUPAN BROJ SVJEDOKA/OŠTEĆENIKA umjesto izraza OŠTEĆENIK koristi izraz ŽRTVA sukladno samom nazivu Pravilnika.\n \nUkratko, predlaže se da izraz UKUPAN BROJ SVJEDOKA/OŠTEĆENIKA zamijeni s izrazom UKUPAN BROJ ŽRTAVA (ŽENA i MUŠARACA) i UKUPAN BROJ SVJEDOKA (ŽENA i MUŠARACA).","Djelomično prihvaćen","Djelomično se prihvaća.\nObrazac tromjesečnog izvještaja dopunjen je podacima o spolu žrtve/svjedoka, odnosno ukupnom broju žena i muškaraca žrtava/svjedoka i promijenjen je naziv rubrike na sljedeći način:\n„UKUPAN BROJ ŽRTAVA/SVJEDOKA (djeca i odrasli, muškarci i žene, za sva tijela, uključujući i info  pult i opće upite - bez sudskog poziva):“ \nTakođer je dodan tekst:\n„ OD TOGA: \n- žena:\n- muškaraca:“\nU elektroničkoj bazi podataka omogućeno je vođenje šireg opsega podataka, uključujući odvojeno iskazivanje podataka za žrtve i svjedoke, kao i ukupan broj svjedoka i žrtava po spolu.\nNapominjemo da odjeli zbog objektivnih razloga nisu u mogućnosti  uvijek voditi cjelovitu i detaljnu statistiku pružene podrške žrtvama/svjedocima. Službenici odjela za podršku žrtvama i svjedocima pružaju podršku kako osobno, tako i putem telefona i e-maila, a budući da nemaju uvijek dostupan podatak o identitetu žrtve/svjedoka, prikupljanje osobnih i drugih podataka isključivo ovisi o odluci i pristanku same žrtve, a sve s ciljem uspostave odnosa povjerenja."]
[3,"Pravobranitelj za osobe s invaliditetom","PRAVILNIKO IZMJENAMA I DOPUNAMA PRAVILNIKA O RADU ODJELA ZA PODRŠKU ŽRTVAMA I SVJEDOCIMA,\nObrazac 1. ","Dopuna Obrasca 1. - TROMJESEČNI IZVJEŠTAJ: Smatramo da je navedeni Obrazac potrebno dopuniti s kategorijom žrtva/svjedok s invaliditetom, razvrstano po vrsti invaliditeta, kako bi se dobili konkretniji podaci o žrtvama/svjedocima s invaliditetom.\n\nObrazloženje: Navedeno predlažemo iz razloga što je Odbor UN-a u Zaključnim zapažanjima i preporukama o Inicijalnom izvješću koji je Republika Hrvatska podnijela Odboru dao preporuku o potrebi sakupljanja statističkih podataka.\n\n\"Statistika i prikupljanje podataka (čl. 31.)\n49. Odbor je zabrinut jer sustav prikupljanja podataka ne omogućava državi potpisnici da prikuplja informacije potrebne za planiranje i pripremu strategije za realizaciju njezinih dužnosti koje proizlaze iz Konvencije…..\n50. Preporuka je Odbora da država potpisnica sustavno pregledava i preoblikuje sustav prikupljanja podataka u mjeri koja se odnosi na žene i muškarce s invaliditetom te da bude aktivno uključena i da se blisko savjetuje s osobama s invaliditetom i njihovim predstavničkim organizacijama.\"","Djelomično prihvaćen","Djelomično se prihvaća.\nU tromjesečnom izvještaju dodana je kategorija „Ukupan broj žrtava/svjedoka s invaliditetom“. \nDetaljniji podaci o vrsti invaliditeta bit će evidentirani u elektroničkoj bazi podataka.\nNapominjemo da odjeli zbog objektivnih razloga nisu u mogućnosti  uvijek voditi cjelovitu i detaljnu statistiku pružene podrške žrtvama/svjedocima, kao i onima s invaliditetom. Službenici odjela za podršku žrtvama i svjedocima pružaju podršku kako osobno, tako i putem telefona i e-maila, a budući da nemaju uvijek dostupan podatak o identitetu žrtve/svjedoka, prikupljanje osobnih i drugih podataka isključivo ovisi o odluci i pristanku same žrtve, a sve s ciljem uspostave odnosa povjerenja."]